ddrg/super_eurlex huggingface dataset:
12.

atkreipia dėmesį į tam tikrą pažangą viešojo administravimo reformos srityje, be kita ko, į tam tikrus veiksmus, kuriais siekiama įgyvendinti naują teisinę žmogiškųjų išteklių valdymo sistemą; ragina toliau įsipareigoti ir įgyvendinti Komisijos rekomendacijas; vis dar yra susirūpinęs dėl viešojo administravimo politizavimo ir dėl to, kad valstybės tarnautojai patiria politinį spaudimą; primygtinai ragina naująją vyriausybę pademonstruoti tvirtą politinį ryžtą didinti profesionalumą, nuopelnų vertinimą, neutralumą ir nepriklausomumą visais lygmenimis, taikant nuopelnais pagrįstą įdarbinimo sistemą; pabrėžia, kad reikia baigti rengti 2017–2020 m. viešojo administravimo reformos strategiją, be kita ko, numatant pakankamus biudžeto asignavimus jai įgyvendinti, ir didinti atitinkamus administracinius pajėgumus; ragina būsimą vyriausybę sukurti skaidrias ir veiksmingas atskaitomybės linijas tarp institucijų ir jų viduje; rekomenduoja užtikrinti vienodą atstovavimą visoms bendruomenėms visais viešojo administravimo lygmenimis;
10.

pripažįsta, kad, priklausomai nuo projekto tipo, dotacijos, palyginti su finansinėmis priemonėmis, turi įvairių privalumų: jomis remiami pajamas nebūtinai generuojantys projektai, teikiamas finansavimas projektams, dėl įvairių priežasčių negalintiems pritraukti privačiojo arba viešojo finansavimo, jos skiriamos specifiniams naudos gavėjams, klausimams ir regioniniams prioritetams, be to, dėl turimos patirties ir pajėgumų jas naudoti ne taip sudėtinga; pripažįsta, kad kai kuriais atvejais dotacijoms būdingi tam tikri apribojimai: jas naudojant sunku užtikrinti projektų kokybę ir tvarumą, rizikuojama ilgainiui pakeisti viešąjį finansavimą, be to, galimas išstūmimo poveikis potencialių privačių investicijų atžvilgiu net kai projektai yra atsinaujinamojo pobūdžio ir pajėgūs generuoti pajamas paskola grindžiamam finansavimui grąžinti;
X.

kadangi be maisto produktų gamybos šeimos ūkis atlieka ir kitas labai svarbias socialines ir ekologines funkcijas, kurias pramoninis ūkis ne visada gali vykdyti; kadangi ir ekonominiu požiūriu iš mažųjų ir vidutinių ūkių sudarytas, pačių ūkininkų šeimų arba padedant vartotojams vystomas žemės ūkis yra labai perspektyvus modelis ateičiai, nes šiems ūkiams būdinga didelė vidinė veiklos įvairovė ir kartu atsparumas, be to, jie prisideda prie aukštos pridėtinės vertės kaimo vietovėse kūrimo;
E.

kadangi laikotarpiu nuo 2016 m. lapkričio 27 d. iki gruodžio 1 d. demonstrantai iš visos Nikaragvos buvo susirinkę šalies sostinėje ir reikalavo atsisakyti jūrų laivybos kanalo statybos, nes gali būti, kad dėl šio didžiulio masto projekto iš planuojamo kanalo apylinkių bus perkelta tūkstančiai smulkiųjų ūkininkų ir čiabuvių gyventojų, be to, buvo protestuojama dėl to, kad trūko skaidrumo per 2016 m. lapkričio 6 d. prezidento rinkimus; kadangi žmogaus teisių gynėjai pranešė apie tai, kad policija prieš protestuotojus panaudojo ašarines dujas, guminius ir švininius šovinius;
O.

kadangi lyčių lygybė yra įtvirtinta ES Sutartyse ir ES pagrindinių teisių chartijoje ir tai yra viena iš pagrindinių ES vertybių; kadangi, nepaisant to, moterų užimtumo lygis vis dar yra pernelyg mažas (vyrų užimtumo lygis siekia 75,6 proc., palyginti su moterų užimtumo lygiu – 64,5 proc.), pernelyg daug moterų dirba ne visą darbo laiką ir mažiausiai apmokamuose sektoriuose, be to, jos gauna mažesnį valandinį darbo užmokestį, todėl vyrų ir moterų darbo užmokestis skiriasi 16 proc., o pensijos – 39 proc., taip pat yra didelių skirtumų tarp valstybių narių; kadangi valstybėse narėse vis dar paplitusi diskriminacija dėl lyties kalbant apie įdarbinimo procedūras, nepaisant to, kad moterys lenkia vyrus pagal išsilavinimo lygį;
4.

primena, kad Irako valdžios institucijos per šią kampaniją turi imtis konkrečių veiksmų civiliams gyventojams apsaugoti, be kita ko, veiksmingai vadovauti karinėms grupuotėms ir jas kontroliuoti ir per išpuolius imtis visų įmanomų atsargumo priemonių, kad būtų išvengta civilių gyventojų aukų ir žmogaus teisių pažeidimų; pabrėžia, kad vykdydamos savo operacijas vietinės pajėgos turi laikytis tarptautinės humanitarinės ir žmogaus teisių teisės;
2.

palankiai vertina ketinimą nepaprastosios padėties atveju greičiau ir lanksčiau išmokėti lėšas ir sutelkti įvairius finansavimo šaltinius, kad būtų galima įveikti migracijos ir pabėgėlių krizę įvairiais jos aspektais; kritikuoja tai, kad Komisija nukreipė asignavimus nuo pagrindinių aktų tikslų ir principų, kad jie būtų skiriami per ES patikos fondą, o tai prieštarauja finansinėms taisyklėms ir, be to, kelia pavojų ilgalaikės Sąjungos politikos sėkmei; todėl ragina, kad tais atvejais, kai įmanoma, būtų naudojami nauji asignavimai, taip pat kad būtų užtikrintas visapusiškas skaidrumas dėl lėšų kilmės ir paskirties;
P.

kadangi 2011 m. darbo grupė rekomendavo inicijuoti procesą, per kurį būtų nustatyti trūkumai ir jų šalinimo būdai, be kita ko, galbūt parengtas daugiašalis susitarimas pagal UNCLOS, ir per kurį būtų sprendžiami ir visi jūrų genetinių išteklių klausimai (įskaitant naudos pasidalijimo klausimus), nustatomos priemonės, pavyzdžiui, rajonų principu grindžiamo valdymo priemonės (įskaitant saugomus jūrų rajonus), poveikio aplinkai vertinimo procesai, sprendžiami pajėgumų didinimo ir jūrų technologijų perdavimo klausimai;
44.

atkreipia ypatingą dėmesį į esamą didelį įmonių veiklos vystymo ir įtraukios koncepcijos turizmo sektoriuje potencialą, ypač turizmo srities MVĮ, tačiau taip pat naujoms įmonėms, ne pelno sektoriui ir kitoms organizacijoms, kurios prisideda prie Europos kultūros paveldo išsaugojimo, apsaugos ir populiarinimo; pabrėžia, kad, be kultūros išteklių, paslaugų kokybė ir aukšto lygio profesiniai įgūdžiai, aukštos kvalifikacijos šios srities specialistų turėjimas ir internetinė sklaida yra esminiai Europos turizmo sektoriaus sėkmės ir konkurencingumo veiksniai; pabrėžia, kad, siekiant priartinti kultūros paveldą prie žmonių, būtini moksliniai tyrimai, inovacijos ir naujos technologijos, ypač telekomunikacijų srityje; be to, mano, kad siekiant MVĮ konkurencingumo turėtų būti panaikinta nereikalinga joms tenkanti našta ir kad turėtų būti persvarstyti teisės aktai, turintys neigiamą poveikį turizmo sektoriaus MVĮ;
132.

ragina ES užtikrinti, kad, jos pareigūnams padarius pagrindinių teisių pažeidimų, jie būtų už tai traukiami atsakomybėn; ypač ragina užtikrinti, kad būtų pradėtas tyrimas dėl pažeidimų, kurie, kaip įtariama, įvykdyti per agentūros FRONTEX koordinuojamas operacijas, ir būtų imtasi tinkamų drausminių ar kitų priemonių tų asmenų, kurie, kaip bus įrodyta, įvykdė tokius pažeidimus, atžvilgiu; taigi ragina sukurti FRONTEX vidaus bylų nagrinėjimo mechanizmą, kaip reikalavo Europos ombudsmenas, atlikdamas bylos OI/5/2012/BEH-MHZ tyrimą, ir viešai paskelbti įtariamų žmogaus teisių pažeidimų tyrimų išvadas; be to, ragina sustabdyti agentūros FRONTEX operacijas, jei per tokias operacijas buvo įvykdyta žmogaus teisių pažeidimų, kaip numatyta Reglamento (ES) Nr. 1168/2011 3 straipsnio 1 dalies a punkte;
J.

kadangi 2015 m. vasario 23 d. grupuotė „ISIS/Da'esh“ šalia Tell Tamerio pietiniame Khaburo upės krante šiaurės rytų Sirijoje pagrobė maždaug 220 asirų; kadangi tos pačios kampanijos metu ekstremistai taip pat sunaikino krikščionių nuosavybę ir šventas vietas; kadangi daugybė asirų žuvo per grupuotės IS puolimą; kadangi pranešama, kad grupuotė IS 2015 m. vasario mėn. paskelbė deklaraciją, kurioje reikalaujama, kad asirų kaimai Sirijos Hasakos provincijoje mokėtų ne musulmonams taikomą mokestį, kuris buvo renkamas pagal ankstyvojo islamo taisykles ir buvo panaikintas 1856 m. Osmanų imperijoje, verčiant pereiti į islamą, kitu atveju jie bus nužudomi; kadangi nuo 2015 m. kovo 9 d. pranešama apie grupuotės „ISIS/Da'esh“ rengiamus išpuolius prieš asirų krikščionių miestus Khaburo upės regione;
—

atsižvelgdamas į su 2001 m. rugsėjo 11 d. įvykiais susijusį 2001 m. lapkričio 22 d. JT komiteto prieš kankinimą paskelbtą pareiškimą, kuriame nurodoma, kad kankinimo draudimas pagal tarptautinę teisę yra visiška ir be išlygų taikoma prievolė, ir pareiškiamas įsitikinimas dėl to, kad, nepaisant to, kokį atsaką dėl tarptautinio terorizmo grėsmės bepriimtų valstybės, kurios yra konvencijos šalys, jis atitiks jų ratifikuojant konvenciją prieš kankinimą prisiimtus įsipareigojimus,
—

atsižvelgdamas į nevyriausybinių organizacijų (NVO) žmogaus teisių ataskaitas bei tyrimus ir Piliečių laisvių, teisingumo ir vidaus reikalų komiteto užsakytus tyrimus, visų pirma į tyrimą „Trišaliai pagrindinių teisių, demokratijos ir teisinės valstybės ryšiai ES. ES Kopenhagos mechanizmo kūrimas“ (angl. The triangular relationship between fundamental rights, democray and the Rule of Law in the EU – towards an EU Copenhagen mechanism),
11.

ragina Rusiją visapusiškai gerbti Gruzijos suverenitetą ir teritorinį vientisumą, taip pat jos tarptautiniu lygmeniu pripažintų sienų neliečiamumą, atšaukti Abchazijos ir Cchinvalio (Pietų Osetijos) regionų atsiskyrimo pripažinimą ir nutraukti jų okupaciją, taip pat atitinkamai įsipareigoti nenaudoti jėgos prieš Gruziją; todėl smerkia okupuotos Abchazijos teritorijos ir Rusijos vadinamosios aljanso ir strateginės partnerystės sudarymą; vertina tai kaip Rusijos žingsnį įvykdyti visišką Abchazijos aneksiją; be to išreiškia susirūpinimą dėl to, kad gali būti sudaryta panaši vadinamoji okupuotos Cchinvalio (Pietų Osetija) teritorijos ir Rusijos sutartis; todėl ragina Rusijos Federaciją atšaukti vadinamąją sutartį ir laikytis savo įsipareigojimų pagal 2008 m. rugpjūčio 12 d. paliaubų susitarimą;
40.

ragina stiprinti viešojo ir privačiojo sektorių bendradarbiavimą NRM ir atsparumo srityse; ragina Komisiją sudaryti palankesnes sąlygas privačiojo sektoriaus dalyvavimui kuriant paskatas ir tinkamą aplinką privatiems subjektams, siekiantiems pasidalyti savo patirtimi atsparumo didinimo ir rizikos mažinimo srityse; vis dėlto šiuo atžvilgiu primygtinai ragina Komisiją parengti pasiūlymą, kuriuo būtų nustatytos viešojo ir privačiojo sektorių partnerystės taisyklės, įskaitant socialinio ir ekologinio poveikio vertinimų taisykles, kad būtų išvengta, pvz., konfliktų dėl žemės naudojimo ar konfliktų dėl galimybės naudotis vandeniu pablogėjimo, ypač siekiant apsaugoti smulkiuosius ūkininkus; be to, ragina siūlyti paramą Afrikos, Karibų ir Ramiojo vandenyno (AKR) valstybėms tikrinant sutartis su tarptautiniais investuotojais; be to, pilietinei visuomenei prieinamose platformose skatina investicijų ir investicijų tikslų skaidrumą;
—

atsižvelgdamas į 2012 m. tyrimą „Europos semestro proceso įvertinimo lyčių lygybės požiūriu duomenys“ (angl. Data for the evaluation of the European Semester process from a gender equality perspective) (11),
L.

be to, kadangi per pastaruosius metus Adrijos ir Jonijos jūrų baseino teritorijoje labai suintensyvėjo akvakultūros veikla, nežiūrint į tai, kad esama didelių aplinkos ir erdvės apribojimų, ir į tai, kad ne visi rajonai tinkami jūroje veikiantiems veisimo įrenginiams instaliuoti, o jeigu jie tinkami, tai minėtieji įrenginiai ne visada suderinami su kita veikla;
—

atsižvelgdamas į JT Generalinės Asamblėjos rezoliucijas dėl Sirijos, ypač į rezoliuciją 46/182 „Jungtinių Tautų pagalbos ekstremaliosios situacijos atveju koordinavimo didinimas“ (angl. „Strengthening of the Coordination of Humanitarian Emergency Assistance of the United Nations“) ir drauge su ja pateiktus pagrindinius principus, ir į rezoliuciją 67/183 dėl žmogaus teisių padėties Sirijoje,
1.

pritaria Komisijos pasiūlymui dėl Europos inovacijų partnerystės, kuri skatina naują požiūrį į senėjimą, kaip į ateities galimybę, o ne naštą visuomenei; be to, pabrėžia, kad tokiu atveju neturėtų būti apsiribojama techninėmis (informacinių ir ryšių technologijų) naujovėmis ir jų teikiamomis galimybėmis vidaus rinkai, ES pramonei ir įmonėms, nes IRT sprendimai turėtų būti patogūs naudoti ir skirti galutiniams vartotojams, ypač vyresnio amžiaus žmonėms; mano, kad šis požiūris turėtų apimti ir aiškią bei nedviprasmišką strategiją, kurią įgyvendinant būtų siekiama socialinių tikslų be jokio stigmatizavimo ir diskriminacijos didinti ir oficialiai pripažinti vyresnių žmonių vaidmenį ir jų patirties bei indėlio į visuomenę ir ekonomiką svarbą;
15.

ragina Komisiją kuo greičiau pradėti ieškoti būdų, kuriais siekiama užtikrinti, kad fiskalinės drausmės aspektai būtų įgyvendinami kartu pateikiant konkrečius pasiūlymus dėl augimo ir darbo vietų, skatinti tiek privačias investicijas, padedančias kurti ekonomikos augimo aspektus, solidarumą valstybių narių tarpe ir demokratinį teisėtumą bei reikalingas struktūrines reformas, o būtent – mažinti jaunimo nedarbą be kitų priemonių geriau suderinant jaunimo kvalifikacijas su darbo jėgos poreikiais, kovoti su darbo rinkos segmentacija, gerinti pensijų sistemų tvarumą, didinti mokesčių sistemų efektyvumą, stiprinti konkurenciją svarbiose paslaugų sektoriaus srityse, lengvinti galimybes gauti paskolas, mažinti biurokratiją, naikinti nereikalingus valdžios sluoksnius ir kovoti su mokesčių slėpimu; palankiai vertina tai, kad per Europos semestrą buvo padidintas demokratinis teisėtumas; primena, kad per Europos semestrą būtina toliau stiprinti demokratinį teisėtumą;
A.

kadangi ES ir Centrinės Amerikos (CA) asociacijos susitarimas (AS) yra svarbus precedentas, nes nuo to laiko, kai įsigaliojo Lisabonos sutartis, tai pirmas ES pasirašytas dviejų regionų AS;
25.

dar kartą pakartoja, kad, kalbant apie kolektyvinius ieškinius konkurencijos politikos srityje, pasakytina, jog turi būti nustatytos apsaugos priemonės siekiant išvengti grupės ieškinių sistemos, kuriai būdingas nepagrįstų ieškinių teikimas ir pernelyg gausus bylinėjimasis, ir užtikrinti vienodas šalių galimybes teismo procesuose; pabrėžia, kad tokios apsaugos priemonės, inter alia, turi apimti šiuos aspektus: — ieškovų grupės tapatybė turi būti aiškiai nustatyta prieš teikiant ieškinį (dalyvavimo procedūra); — viešosios institucijos, pavyzdžiui, ombudsmenai ar prokurorai, taip pat atstovaujančios institucijos, gali teikti ieškinį aiškiai identifikuotos ieškovų grupės vardu; — turi būti nustatyti ES lygmens kriterijai, pagal kuriuos būtų apibrėžtos atstovaujančios organizacijos, kompetentingos teikti atstovaujamuosius ieškinius; — grupės ieškinių sistemos turi būti atsisakyta, nes tai skatintų pernelyg gausų bylinėjimąsi, gali prieštarauti kai kurių valstybių narių konstitucijoms ir daryti poveikį bet kurio nukentėjusiojo, kuris nežinodamas gali dalyvauti procese ir kuriam teismo sprendimas vis tiek būtų privalomas, teisėms; a) leidžiami individualūs ieškiniai: — ieškovai bet kuriuo atveju turi galėti laisvai pasirinkti alternatyvą individualiai siekti žalos atlyginimo kompetentingame teisme; — kolektyvinių ieškovų padėtis neturi būti geresnė nei individualių ieškovų; b) kompensacija už nedidelę ir išsklaidytą žalą: — ieškovai, siekiantys nedidelės ir išsklaidytos žalos, turėtų turėti tinkamų priemonių siekti teisingumo teikdami kolektyvinius ieškinius ir jiems turėtų būti užtikrinta sąžininga kompensacija; c) kompensacija tik už realiai patirtą žalą: — gali būti kompensuojama tik realiai patirta žala; baudinis žalos atlyginimas ir nesąžiningas praturtėjimas turi būti uždrausti; — kiekvienas ieškovas privalo pagrįsti savo ieškinį; — priteista žalos kompensacija turi būti padalinama individualiems ieškovams proporcingai jų individualiai patirtai žalai; — iš esmės, advokatų sėkmės mokestis (angl. contingency fees) Europoje netaikomas, todėl jis turi būti atmestas; d) principas „pralaimėjęs moka“: — ieškiniai negali būti teikiami, jei dėl finansinių išteklių trūkumo neužtikrinamos ieškovo gynybos priemonės; be to, proceso išlaidas turi apmokėti bylą pralaimėjusi šalis, kuri taip pat prisiima teisinių veiksmų riziką; valstybės narės atsakingos už tai, kad būtų nustatytos su tuo susijusių išlaidų paskirstymo taisyklės; e) neleidžiamas trečiųjų šalių finansavimas: — trečiosios šalys neturėtų iš anksto finansuoti proceso siekdamos, kad ieškovai už tai, pavyzdžiui, sutiktų mainais perleisti trečiosioms šalims galimas tolesnes teises į kompensaciją;
28.

ragina Afrikos valstybes, TBT Romos statuto šalis, vykdyti savo įsipareigojimus pagal TBT Romos statutą ir, laikantis Afrikos Sąjungos steigiamojo akto nuostatų, teikti aktyvią paramą siekiant didžiausius pasaulio nusikaltėlius patraukti atsakomybėn ir išreikšti tvirtą paramą Teismui Afrikos Sąjungos (AS) posėdžiuose, be to, ragina AS sustabdyti sunkiausių nusikaltimų nebaudžiamumą ir padėti žiaurų veiksmų aukoms; reiškia paramą Teismo prašymui atidaryti ryšių su Afrikos Sąjunga biurą Adis Abeboje;
6.

pabrėžia, kad, nors daugiau nuveikta stiprinant viešąjį administravimą, tebėra esminių administravimo procedūrų trūkumų, be to, vis dar nepakanka administravimo pajėgumų, ypač atsižvelgiant į viešojo administravimo reformos sudėtingumą; ragina Kroatijos vyriausybę spręsti decentralizacijos proceso geroko vėlavimo problemą, be kita ko, parengiant ir įgyvendinant decentralizavimo strategiją, taip pat imantis tolesnių veiksmų depolitizuojant viešojo administravimo įstaigas bei toliau didinant jų profesionalumą ir gerinant etikos laikymąsi; mano, kad šioje srityje esminės reikšmės turi aiškios nuopelnais paremtos paaukštinimo strategijos nustatymo užbaigimas ir peržiūrėta atlyginimų politika;
3.

nesutinka su jokiais mėginimais iš naujo nacionalizuoti politiką; be to, kadangi dabartinė finansinė programa turi svarbaus poveikio regionų plėtrai, svarbu, mano, kad parengtoje ES biudžeto ir būsimosios finansinės programos apžvalgoje būtų visapusiškai atsižvelgta į regionų aspektą ir kad stipri ir gerai finansuojama ES regionų politika yra sąlyga sine qua non socialinei, ekonominei ir teritorinei sanglaudai užtikrinti;
31.

atmeta Komisijos idėją, kad pagrindinę bylą nagrinėjančiam teismui turėtų būti suteikta galimybė panaikinti, keisti ar pritaikyti kitos valstybės narės teismo nustatytas laikinąsias priemones, kadangi tai neatitiktų reglamente įtvirtinto abipusio pasitikėjimo principo; be to, mano, kad neaišku, kokiu pagrindu remdamasis teismas galėtų peržiūrėti kitai jurisdikcijai priklausančio teismo sprendimą ir kokią teisę reikėtų taikyti tokiomis aplinkybėmis, taip pat mano, kad dėl to galėtų kilti rimtų praktinių problemų, pvz., susijusių su išlaidomis;
89.

apgailestauja, kad dėl Dalai Lamos apsilankymo Europoje Kinija atšaukė vienuoliktąjį jos ir Europos Sąjungos aukščiausiojo lygio susitikimą; pabrėžia poreikį radikaliai intensyvinti ir iš naujo peržvelgti Europos Sąjungos ir Kinijos dialogą žmogaus teisių klausimais; išreiškia susirūpinimą dėl šiurkščių žmogaus teisių pažeidimų Kinijoje ir pabrėžia, kad, nepaisant režimo duotų pažadų prieš 2008 m. rugpjūčio mėn. olimpines žaidynes, padėtis vietoje žmogaus teisių srityje nepagerėjo; be to, nurodo, kad asociacijų, išraiškos ir tikėjimo laisvės apribojimai buvo dar labiau sugriežtinti; griežtai smerkia pernelyg griežtas priemones, kurių buvo imtasi prieš Tibeto gyventojus po to, kai 2008 m. kovo 10 d. per Tibetą nusirito protestų banga, ir Kinijos vyriausybės represijas, kurios po to suaktyvėjo Tibete, bei ragina abi valstybes remiantis „Tibeto memorandumu dėl tikrosios Tibeto tautos autonomijos“ iš naujo pradėti nuoširdų ir konstruktyvų dialogą; pažymi, kad, nepaisant pakartotinių Kinijos vyriausybės patikinimų dėl ketinimo ratifikuoti Tarptautinį pilietinių ir politinių teisių paktą, jis vis dar neratifikuotas; pateikia nuorodą į Parlamento 2008 m. sausio 17 d. rezoliuciją dėl kinų disidento Hu Jia (32), kuriam buvo skirta 2008 m. Sacharovo premija už minties laisvę, sulaikymo; ragina Kinijos vyriausybę nedelsiant paleisti Hu Jia ir panaikinti namų areštą jo žmonai Zeng Jinyan bei jo dukrai; smerkia represijas prieš asmenis, pasirašiusius „Chartiją 08“ – dokumentą, kuriuo raginama Kinijoje vykdyti demokratines reformas ir reikalaujama išlaisvinti nuo 2008 m. gruodžio 9 d. kalinamą disidentą Liu Xiaobo; reiškia susirūpinimą dėl to, kad teisės sistemoje tebėra silpnų vietų, dėl kurių susidaro sąlygos savavališkam ir dažnai politinį pagrindą turinčiam kišimuisi, įskaitant valstybės paslapčių sistemą, neleidžiančią užtikrinti skaidrumo, būtino išplėtoti gerą valdymą ir sukurti sistemą, kurioje vyrautų teisinės valstybės principai; tokiomis aplinkybėmis apgailestauja dėl sistemingo teisininkų, siekiančių, kad Kinijos teisės sistema veiktų pagal Kinijos įstatymus ir gerbiant jos piliečių teises, baudimo; atkreipia dėmesį į interneto laisvės Kinijoje trapumą ir, atsižvelgiant į tai, prašo Europos įmones, teikiančios interneto turinio paslaugas, jokiems užsienio pareigūnams neatskleisti jokios informacijos, pagal kurią būtų galima nustatyti konkretaus atitinkamos paslaugos vartotojo asmenybę, išskyrus informacijos atskleidimą teisėtais užsienio teisėsaugos tikslais, remiantis Visuotine žmogaus teisių deklaracija;
K.

kadangi AKR šalys priklauso nuo pagrindinių prekių eksporto, kuris sudaro per 50 proc. jų pajamų užsienio valiuta, ir kadangi dėl finansų krizės mažėja eksportas iš daugelio besivystančių šalių ir piniginių perlaidų srautai į šias šalis, be to, dėl jos sumažėjo galimybės gauti kreditą ir tiesioginės užsienio investicijos, taip pat staigiai krito pagrindinių prekių kainos,
—

atsižvelgdamas į 2000 m. liepos 11 d. priimtą ir 2001 m. gegužės 26 d. įsigaliojusį Afrikos Sąjungos (AS) steigiamąjį aktą ir į 2001 m. Afrikos šalių vadovų priimtą dokumentą „Nauja Afrikos plėtros partnerystė“ (NEPAD), kuris pirmajame AS aukščiausio lygio susitikime buvo paskelbtas AS programa,
28.

pažymi, kad Agentūra sklandžiai perėjo prie didelio masto darbuotojų nuotolinio darbo, prasidėjus pandemijai tęsė bendradarbiavimą su išorės suinteresuotaisiais subjektais ir visų Agentūros organų veiklą perkėlė į internetinę erdvę; pažymi, kad, remiantis Agentūros ataskaita, dėl spartaus perėjimo prie didelio masto bei ilgalaikio nuotolinio darbo Agentūros saugumo skyrius dėjo daug papildomų pastangų, be kita ko, dėl to, kad ne visi Agentūros rangovai buvo pasirengę didelio masto nuotoliniam darbui ir pirmenybė buvo tiekiama tinkamų priemonių pritaikymui ir tvarkos nustatymui; ragina Agentūrą atidžiai įvertinti taikomą tvarką, be kita ko, kibernetinio saugumo požiūriu, ir riziką, kuri galėtų kilti veiklos tęstinumui;
37.

pažymi, kad COVID-19 pandemija paskatino Komitetą 2020 m. iš esmės paspartinti kelių IT ir vaizdo konferencijų projektų įgyvendinimą, vėliau jiems skiriant apie 2,7 mln. EUR papildomų investicijų; pažymi, kad 2020 m. Komitetas IT projektams ir įrangai išleido 6 392 372 EUR (palyginti su 4 033 320 EUR 2019 m.); pažymi, kad, kaip ir 2019 m. Komiteto skaitmeninė strategija, buvo plėtojami kiti projektai, kuriais siekiama skaitmeninti Komiteto administraciją ir užtikrinti jos veiksmingumą; pritaria Komiteto teiginiui, kad jo IT tarnybos daugelį metų buvo struktūriškai nepakankamai finansuojamos ir kad biudžeto perkėlimai negali pakeisti būtino struktūriškai patikimo visų IT tarnybų finansavimo; ypač atkreipia dėmesį į Komiteto susirūpinimą dėl mažesnių organizacijų sąnaudų ir pridėtinių išlaidų, susijusių su būsimomis bendromis privalomomis kibernetinio saugumo taisyklėmis visoms Europos institucijoms, įstaigoms ir agentūroms, kaip nurodyta Parlamento 2021 m. birželio 10 d. rezoliucijoje dėl Europos Sąjungos skaitmeninio dešimtmečio kibernetinio saugumo strategijos (3);
14.

pabrėžia, kad svarbu remti klimato srities veiksmus ir aplinkos apsaugą suteikiant papildomų išteklių atitinkamoms ES biudžeto programoms ir priemonėms, visų pirma programai LIFE; be to, pabrėžia, kad, siekiant integruoti klimato aspektą, reikėtų dėti daugiau pastangų visose politikos srityse, kad visoje 2021–2027 m. DFP būtų pasiektas bendras su klimatu susijusių išlaidų tikslas – bent 30 proc. Sąjungos biudžeto ir Europos Sąjungos ekonomikos gaivinimo priemonės išlaidų bendros sumos; be to, pabrėžia, kad reikia nuolat siekti 2024 m. suteikti 7,5 proc. metinių DFP išlaidų biologinės įvairovės tikslams, o nuo 2026 m. – 10 proc.; ragina Parlamentą visapusiškai dalyvauti rengiant patikimesnes, skaidresnes ir išsamesnes tokių išlaidų įgyvendinimo ir stebėjimo metodikas ir laukia metinių konsultacijų su Komisija ir Taryba, kaip nustatyta Tarpinstituciniame susitarime;